**Obrazloženje prijedloga III. Izmjena i dopuna Programa građenja objekata i uređaja**

**komunalne infrastrukture na području Grada Ivanca za 2021. godinu**

Program građenja objekata i uređaja komunalne infrastrukture provodi Upravni odjel za urbanizam, komunalne poslove i zaštitu okoliša.

Program obuhvaća aktivnosti vezane uz zajednička ulaganja u projekte infrastrukture s komunalnim i trgovačkim društvima, od kojih se posebno ističu javne površine, prometnice i prometne površine, javna rasvjeta, objekti za gospodarenje komunalnim otpadom.

Ovim se Izmjenama i dopunama Programa građenja objekata i uređaja komunalne infrastrukture za 2021. godinu ukupno planirani rashodi i izdaci za izvršenje Programa smanjuju za iznos od **980.000,00** kuna i iznose **13.020.000,00** kuna, a u nastavku se daje prikaz kapitalnih projekata sa aktivnostima za ostvarenje projekata i Programa, te pripadajućim obrazloženjima.

1. **JAVNE POVRŠINE**

**Kapitalni projekt: Gradnja i uređenje trgova i parkova**

Cilj projekta je stvaranje pješačke zone u samom centru Ivanca u etapama, sukladno financijskim mogućnostima, što će doprinijeti većoj urbanizaciji grada, te uređenje trgova i parkova.

Zakonska osnova

- Zakon o prostornom uređenju (NN 153/13, 65/17),

- Zakon o gradnji (NN 153/13, 20/17),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1.2. Uređenje dječjih igrališta na području Grada Ivanca – oprema: stavka se umanjuje na iznos realiziranih troškova nabave i ugradnje opreme na dječjim igralištima.

2.3. Biciklistički poligon u Ivancu: stavka se smanjuje na iznos izrade projektne dokumentacije.

2.4. Trg u Margečanu: stavka se povećava na iznos troškova potrebnih za dovršetak uređenja trga.

**Kapitalni projekt: Gradnja i uređenje groblja**

Cilj projekta je pravovremenim ulaganjem u dogradnju i poboljšanje standarda postojećih groblja očuvati zatečenu lokalnu arhitekturu, te stvaranje pretpostavki za dugoročno održiv razvoj i uređenje groblja, kao i stvaranje preduvjeta za širenje uz poštivanje značajki pojedinog groblja, a posebice na novom gradskom groblju u Ivancu, zbog svojeg značaja i veličine.

Zakonska osnova

- Zakon o grobljima (NN 19/98, 50/12),

- Pravilnik o grobljima (NN 99/02),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

3.1. Gradnja i uređenje groblja Ivanec – stavka se smanjuje na iznos troškova izrade projektne dokumentacije i procijenjenih troškova otkupa zemljišta, potrebnog za proširenje groblja.

3.2. Gradnja i uređenje groblja Radovan, Margečan – zbog uređenja oborinske odvodnje i izgradnje parkirališta kod groblja Margečan, privremeno se odustaje od stavke uređenja groblja, te će se planirani radovi izvesti u narednoj godini.

1. **PROMETNICE I PROMETNE POVRŠINE**

**Kapitalni projekt: Izgradnja i rekonstrukcija prometnica, prometnih površina i nogostupa**

Cilj projekta je usklađenim investicijskim zahvatima s naglaskom na izgradnju prometnica s nužnom pratećom infrastrukturom osigurati proširenje prometne mreže i pripadnih javnih prometnih površina, podići prometni standard i sigurnost.

Zakonska osnova

- Zakon o prostornom uređenju (NN 153/13, 65/17),

- Zakon o gradnji (NN 153/13, 20/17),

- Zakon o cestama (NN 84/11, 22/13, 54/13, 148/13 i 92/14),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1.1. Uređenje lokalnih cesta: stavka kapitalne donacije ŽUC-u umanjuje se na vrijednost zaključenih sporazuma, te se uvodi nova stavka odvodnje i uređenje parkirališta uz županijsku cestu kod groblja Margečan, a koji radove je nužno izvesti prije planiranog uređenja staza i ograde na groblju.

1.2. Sanacija klizišta uz nerazvrstane ceste - stavka se smanjuje na iznos realiziranih troškova sanacije klizišta u Knapiću te izrade projektne dokumentacije.

1.5. Uređenje ul. A. Georgijevića - stavka se umanjuje na vrijednost realiziranih troškova uređenja prometnice.

1.7. Nova prometnica u zoni u Ivanečkom Naselju – od stavke se odustaje jer će investitor planiranog poslovnog objekta u sklopu uređenja svojih prometnih površina rješavati i novo raskrižje sa državnom cestom, koje će ujedno biti i dio nerazvrstane ceste za neizgrađenu zonu južno od državne ceste u Ivanečkom Naselju.

1.10. Uređenje prijelaza na potoku Željeznica - stavka se umanjuje samo na vrijednost realiziranih troškova izrade projektne dokumentacije.

1.11. Rekonstrukcija raskrižja DC-35 – ul. A. Mihanovića – privremeno se odustaje od stavke, ista je planirana za 2022. godinu.

1.18. Prometna infrastruktura zone Gmajna u Ivancu – stavka se umanjuje na vrijednost ugovorenih troškova izrade projektne dokumentacije, dok će se parcelacijski elaborati izrađivati naredne godine.

1.19. Uvodi se nova stavka, Odvojak III. ul. Petra Preradovića u Ivancu – zbog kandidiranja na javni poziv za sufinanciranje projekata sigurnosti u prometu, potrebno je izraditi projektnu dokumentaciju.

2. Modernizacija nerazvrstanih cesta: stavka se umanjuje na vrijednost izvedenih radova na modernizaciji nerazvrstanih cesta i dodatnih radova na strmim dionicama nerazvrstanih cesta.

1. **JAVNA RASVJETA**

**Kapitalni projekt: Javna rasvjeta**

Cilj projekta je smanjivanje troškova javne rasvjete kroz stalna ulaganja u obnovu i zamjenu postojeće javne rasvjete novim štedljivim rasvjetnim tijelima, te izdvajanje objekata i uređaja za upravljanje javnom rasvjetom iz trafostanica, kako bi se stekli uvjeti samostalnog upravljanja javnom rasvjetom. Novom zakonskom regulativom propisane su mjere zaštite od nepotrebnih, nekorisnih ili štetnih emisija svjetlosti u prostor u zoni i izvan zone koju je potrebno osvijetliti te mjere zaštite noćnog neba od prekomjernog osvjetljenja, što ovaj projekt čini još važnijim u zaštiti okoliša.

Zakonska osnova

- Zakon o zaštiti okoliša (NN. 80/13,153/13, 78/15),

- Zakon o zaštiti od svjetlosnog onečišćenja (NN 14/19),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

2. Dopuna javne rasvjete na području Grada Ivanca – stavka se umanjuje na vrijednost realiziranih troškova dopune javne rasvjete.

5. Javna rasvjeta trga u Margečanu – uvodi se nova stavka, zbog dovršetka i stavljanja u funkciju cjelokupnog projekta uređenja trga.

6. Uvodi se nova stavka, javna rasvjeta u Ivanečkom Vrhovcu – zbog potrebe kvalitetnije javne rasvjete u zoni samostana, planiraju se sredstva.

1. **PROGRAM GRADNJE GRAĐEVINA ZA GOSPODARENJE KOMUNALNIM OTPADOM**

**Kapitalni projekt: Program gradnje građevina za gospodarenje komunalnim otpadom**

Cilj projekta je sanacija odlagališta komunalnog otpada „Jerovec“, i smanjivanje negativnog utjecaja na okoliš koji ima odlagalište, te gradnjom objekata za gospodarenje komunalnim otpadom istovremeno podizanje kvalitete života u okolnim naseljima i smanjenja količina otpada.

Zakonska osnova

- Zakon o zaštiti okoliša (NN. 80/13,153/13, 78/15),

- Zakon o zaštiti prirode (NN. [80/13](https://www.zakon.hr/cms.htm?id=27247), [15/18](https://www.zakon.hr/cms.htm?id=27249), [14/19](https://www.zakon.hr/cms.htm?id=38733), [127/19](https://www.zakon.hr/cms.htm?id=42511)),

- Zakon o održivom gospodarenju otpadom (NN. 94/13, [73/17](https://www.zakon.hr/cms.htm?id=18825), [14/19](https://www.zakon.hr/cms.htm?id=38735), [98/19](https://www.zakon.hr/cms.htm?id=40823)),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1. Odlagalište komunalnog otpada „Jerovec“ – stavka se povećava na iznos realiziranih troškova monitoringa i procijenjenih troškova do kraja godine
2. Objekti za gospodarenje otpadom - reciklažno dvorište građevinskog otpada - privremeno se odustaje od stavke, a aktivnosti će se nastaviti u narednoj godini.
3. Reciklažno dvorište u Ivancu - stavka se smanjuje na iznos troškova izmjene projektne dokumentacije.
4. **OBORINSKA ODVODNJA**

**Kapitalni projekt: Oborinska odvodnja**

Cilj projekta je zaštita okoliša i nekretnina od štetnog utjecaja voda, naročito od poplava, a podrazumijeva građenje i uređenje objekata i sustava urbane oborinske odvodnje u građevinskim područjima naselja, kao i odvodnja kontaktnih površina s kojih se oborinske vode ulijevaju u sustav urbane oborinske odvodnje

Zakonska osnova

- Zakon o komunalnom gospodarstvu (NN 68/18),

- Zakon o vodama (NN 66/19),

- Zakon o zaštiti okoliša (NN. 80/13,153/13, 78/15),

- Zakon o zaštiti prirode (NN. [80/13](https://www.zakon.hr/cms.htm?id=27247), [15/18](https://www.zakon.hr/cms.htm?id=27249), [14/19](https://www.zakon.hr/cms.htm?id=38733), [127/19](https://www.zakon.hr/cms.htm?id=42511)),

- drugi zakoni, pravilnici, uredbe i drugi podzakonski akti, te gradske odluke.

1. Oborinska odvodnja – stavka se umanjuje na iznose realiziranih troškova uređenja sustava oborinske odvodnje na najkritičnijim lokacijama te procijenjenim troškovima zahvata koji će se dovršiti do kraja godine.

Ukupni financijski plan Programa građenja objekata i uređaja komunalne infrastrukture za 2021. godinu smanjuje se na iznos od 13.020.000,00 kn, a odnosi se na građenje objekata i uređaja komunalne infrastrukture, kao i izradu potrebne projektne dokumentacije, otkupa zemljišta i drugih aktivnosti neophodnih za izvršenje Programa.

**Upravni odjel za urbanizam,**

**komunalne poslove i zaštitu okoliša**